Държавен вестник, бр. 84, 2023 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  84
Раздел III
Проверка на декларациите и имущественото 
състояние
Чл. 58. (1) В срок до 6 месеца от изтича­
не на сроковете по чл. 52 и 53 служителите 
на Комисията проверяват и анализират ин­
формацията от декларациите за имущество 
и интереси на лицата, заемащи публични 
длъжности, относно достоверността на дек­
ларираните факти.
(2) Проверката на декларациите за имущест­
во на съдии, прокурори и следователи, в т. ч. 
на председателите на Върховния касационен 
съд и Върховния административен съд, главния 
прокурор, административните ръководители 
на органите на съдебната власт и техните 
заместници, се извършва при условията и по 
реда на Закона за съдебната власт.
Чл. 59. (1) Проверката на декларациите се 
извършва чрез пряк достъп до електронните 
регистри, бази данни и други информацион­
ни масиви, поддържани от други държавни 
органи, с изключение на службите за сигур­
ност. Обменът на информация със служби за 
сигурност се извършва по реда на инструкцията 
по чл. 38, ал. 2.
(2) Служителите на Комисията може 
да изискват допълнителна информация от 
държавните органи, органите на местното 
самоуправление и местната администрация, 
органите на съдебната власт и от други ин­
ституции, пред които декларираните факти 
подлежат на вписване, обявяване или удос­
товеряване.
(3) Органите и институциите по ал. 1 са 
длъжни в 30-дневен срок от получаване на 
искането да предоставят необходимата ин­
формация.
(4) Проверката се извършва чрез съпоста­
вяне на декларираните факти и на информа­
цията, получена по реда на ал. 1.
(5) Комисията може да получава информа­
ция от информационните системи по чл. 56 
и 56а от Закона за кредитните институции, 
както и да иска разкриване на банкова тайна.
(6) Комисията може да поиска и разкриване 
на застрахователна тайна, както и на данъчна 
и осигурителна информация.
Чл. 60. Проверката приключва с доклад за 
съответствие, когато не е установена разлика 
между декларираните факти и получената 
информация. В останалите случаи проверката 
приключва с доклад за несъответствие.
Чл. 61. (1) При установено несъответствие 
Комисията уведомява съответното лице за това 
по електронен път, чрез телефонно обаждане 
или чрез куриер, за което се изготвя конста­
тивен протокол и му дава 14-дневен срок за 
отстраняване на непълнотите и грешките в 
декларираните обстоятелства. Отстраняването 
на непълнотите и грешките се извършва по 
реда за подаване на декларация.
(2) При установено несъответствие при про­
верка на декларациите Комисията публикува 
на интернет страницата си заключенията за 
лицата, при които е установено несъответ­
ствие в декларациите, което не е отстранено 
в срока по ал. 1.
(3) При установено несъответствие след 
срока по ал. 1 в размер на не по-малко от 
10 000 лв. Комисията приема решение за 
изпращане на материалите от проверката на 
Националната агенция за приходите за пре­
дприемане на действия по реда на Данъчно-
осигурителния процесуален кодекс.
(4) При установено несъответствие след 
срока по ал. 1 в размер на не по-малко от 
25 000 лв. Комисията приема решение за из­
вършването на проверка на имущественото 
състояние на лицето, заемащо публична длъж­
ност, и уведомява Комисията за отнемане на 
незаконно придобитото имущество.
(5) Инспекторатът към Висшия съдебен 
съвет при констатиране на несъответствие 
между декларираните и установените факти 
в размер на не по-малко от 25 000 лв. уведо­
мява Комисията за извършване на проверка 
на имущественото състояние на съответното 
лице.
Г л а в а  ш е с т а
СИГНАЛИ
Чл. 62. (1) Всеки, който разполага с данни 
за корупция или за конфликт на интереси 
по смисъла на този закон за лице, заемащо 
публична длъжност, може да подаде сигнал 
до Комисията. Сигналите може да се подават 
лично или чрез адвокат по пълномощие.
(2) Сигнали може да бъдат получавани и от 
всички канали за вътрешно или външно пода­
ване на сигнали по реда на Закона за защита 
на лицата, подаващи сигнали или публично 
оповестяващи информация за нарушения.
Чл. 63. По отношение на начина на пода­
ване на сигналите, тяхната форма и съдър­
жание, както и работата с тях се прилагат 
изискванията на Закона за защита на лицата, 
подаващи сигнали или публично оповестяващи 
информация за нарушения.
Чл. 64. (1) Комисията води регистър на 
сигналите, съобразен с изискванията на наред­
бата по чл. 19, ал. 1, т. 3 от Закона за защита 
на лицата, подаващи сигнали или публично 
оповестяващи информация за нарушения, 
като осигурява достъп до него на Комисията 
за защита на личните данни за нуждите на 
националната статистика и подаването на 
информация към Европейската комисия.
(2) Сигналите се приемат и обработват при 
съблюдаване на принципите, посочени в чл. 4.
(3) Сигнали за нарушения, които не пред­
ставляват корупция или конфликт на интереси 
се препращат по компетентност до централ­
ния орган за външно подаване на сигнали, 
за което се уведомява подателя на сигнала.